Az internet: kiberbiztonság és bűnözés
Sziasztok! Jenny Martin vagyok, én irányítom a kiberbiztonsági vizsgálatokat
a Symantecnél. Ma a kiberbűnözés óriási problémákat okoz a társadalomban
személyes, pénzügyi, sőt nemzetbiztonsági területeken is. Csak az utóbbi néhány
évben több százmillió hitelkártya-számot loptak,sok tízmillió társadalombiztosítási
azonosítót és egészségügyi adatot fedtek fel és mégy nukleáris gyorsítókat is
hackeltek, és pilóta nélküli drónokat térítettek el. Mindez a hardver és
szoftver gyengeségeinek, vagy gyakrabban a szoftvert használók
nem szándékos döntéseinek kihasználásával történt.
A kiberbűncselekmények elkövetőinek profilja és motivációja sokféle lehet,
a nemzetközi terrorista hálózat tagjaitól a dicsekedni vágyó tinédzserekig.
Manapság a legnagyobb országok nemcsak reguláris hadsereggel rendelkeznek,
hanem jól felfegyverzett kiberhadsereggel is. Sőt, a következő Világháborút lehet,
hogy nem hagyományos fegyverekkel fogják vívni, hanem számítógépekkel, amelyekkel
lezárják az országos vízellátást, villamos hálózatot és a szállító rendszereket.
Sziasztok! Parisa vagyok, és Google Security Princess. Sok különböző
terméken dolgoztam már, és sok különböző módon próbáltuk a lehető
legbiztonságosabbá tenni szoftverünket.
Nézzük meg, hogy működik a kiberbűnözés, és egyúttal tanulunk a szoftver vírusokról
a szolgáltatásmegtagadással járó támadásokról és adathalász (phising)
scamekről. A biológiában és az életben a vírus olyan organizmus, amely köhögés,
tüsszögés vagy fizikai érintkezés útján terjed.
A vírusok megfertőzik a sejteket, beoltják genetikai anyagukat és azokat a sejteket
használják a szaporodásra. Súlyosan megbetegítik az embert, majd más emberekre
terjednek. A számítógépes vírus kicsit hasonlóan működik. A vírus végrehajtható
program, amely általában nem szándékosan kerül telepítésre, és kárt okoz a
felhasználónak. Az is előfordul, hogy más számítógépekre terjeszti magát. Először is
hogy kerül a vírus a számítógépedre? Jópár módja van, ahogy egy támadó megfertőzheti
valakinek a gépét. Rávehetik az áldozatot, hogy telepítsen egy programot hamisan
állítva a program célját, így például sok vírust álcáznak biztonsági frissítésnek.
Az is lehetséges, hogy a gépeden lévő szoftver sérülékeny, és a támadónak nincs
is szüksége kifejezett engedélyre.
Ha már a számítógépeden van a vírus, ellophat vagy törölhet bármilyen fájlt,
irányíthat más programokat, sőt azt is megengedheti, hogy valaki más
irányítsa távolról a számítógépedet.
A számítógépes vírusokkal a hackerek több millió számítógépet irányíthatnak
világszerte, majd használhatják ezeket digitális hadseregként vagy bootnetként
honlapok megtámadására. Ez az elosztott szolgáltatásmegtagadással járó támadás.
Szolgáltatásmegtagadás, ha egy hacker túl sok kéréssel halmoz el egy honlapot, ezzel
működésképtelenné teszi. Akkor hívjuk elosztott szolgáltatásmegtagadással járó
támadásnak, ha a támadás sok gépről érkezik egyszerre.
Legtöbb honlap több millió kérdésre képes válaszolni naponta, de ha billió, trillió
kérdést teszel fel sok számítógépről egyszerre,
a számítógépek túlterheltek lesznek, és nem reagálnak tovább. Egy másik trükk,
amit a kiberbűnözők használnak, hogy nagy mennyiségű spam e-mailt küldenek, és
megpróbálják kicsalni az emberekből, hogy érzékeny személyes adatokat osszanak meg.
Ezt hívják phising scamnek, vagy adathalászatnak. Adathalász scam, ha kapsz
egy megbízhatónak tűnő e-mailt, ami arra kér, hogy jelentkezz be a honlapra, de az
e-mailre kattintva hamis honlapra jutsz.
Ha bejelentkezel, trükkel rávettek, hogy eláruld a jelszavadat.
A hacker azután a belépési adataid segítségével belép a valódi fiókba, és
információt, esetleg pénzt lop tőled. Szerencsére sok vállalat, törvények
és kormányzati szervezetek dolgoznak azon, hogy az internetet biztonságosabbá
tegyék, de ezek az erőfeszítések nem elegendők.
Azt gondolhatod, hogy ha egy számítógépes rendszert meghackelnek, a probléma oka a
biztonsági rendszer vagy a szoftver. De az esetek kilencven százalékában, ha egy
rendszert meghackelnek, az nem biztonsági, hanem egy egyszerű emberi hiba miatt
történik. Azért, vannak lépések, amelyeket mind megtehetünk, hogy megvédjük
magunkat. Gyakran amit teszünk, nemcsak a saját adataink és gépünk biztonságát
érinti, de mindenkiét az iskolában,
a munkahelyen és otthon. Mivel dollár billiók vagy trilliók a tét, a
kiberbűnözők évről évre okosabbak, és nekünk tartanunk kell a lépést.